बटरफ्लाई पर इससे पहले...
बता दिया कि वह आपने किया था।
आपने नौ साल पहले उसे धोखा दिया था।
हमारे बीच एक मुखबिर है।
विकी लिनवुड, मेरी सिक्योरिटी टीम की चीफ़।
पापा, हमें जाना होगा।
लिखा था कि डॉसन के पास "जूनो लांड और कैडिस के खिलाफ़
एक बेहद संरक्षित खास गवाह है।"
ऑलिवर डरपोक है।
अगर उसे लगे कि जूनो उसे मारना चाहती है, तो खुद डॉसन के पास जाएगा।
उसे यह यकीन दिलाना चाहती हो कि उसकी माँ उसे मारना चाहती है?
अगर आप चाहते हैं कि वह पलट जाए, तो यही करना होगा।
मुझे जानना है कि उसने मेरे बेटे के साथ क्या किया।
पापा!
उतरो, जल्दी!
हेलमेट भी दो।
जूनो बात करना चाहती है।
बटरफ्लाई
मुझसे डरती हो क्या?
मुझे खतरों से निपटना आता है।
मैंने तुम्हें कभी बैरन के बारे में बताया?
कौन?
ऑलिवर को अपने दसवें जन्मदिन पर एक कुत्ता चाहिए था।
टिबेटन मैस्टिफ़। कभी वह कुत्ता देखा है?
लगता तो नहीं कि वह कोई छोटा सा कुत्ता होगा।
पहले कुछ हफ़्ते छोटा ही था। फिर वह बड़ा होकर 80 किलो का हो गया।
एकदम शेर लगता था।
मेरे खयाल से वह तुम्हारे पिछले पति के साथ रहता था।
बहुत दमदार कुत्ता था।
वह हर वक्त भौंकता रहता था, उसने निक के कई खरगोश मार डाले।
मैं इन बातों से नाराज़ नहीं थी...
पर फिर वह आइसक्रीम के लिए ऑलिवर पर लपका।
आइसक्रीम किस फ़्लेवर की थी?
समस्या उसकी नस्ल में थी।
टिबेटन मैस्टिफ़ हज़ारों साल से इंसानों के साथ रहे हैं, पर पालतू बने हुए,
ज़्यादा वक्त नहीं हुआ।
हमें उसे मरवाना पड़ा।
उस कुत्ते के अंदर का भेड़िया निकला नहीं था।
तुम्हारे अंदर का भेड़िया भी अब तक ज़िंदा है, रिबैका।
मुझे मरवाने वाली हो क्या?
मरवा तो देना चाहिए।
तुमने मुझे धोखा दिया है।
तुमने मेरी ज़िंदगी बर्बाद कर दी।
मैं एक बिन माँ की बच्ची थी,
और तुमने मुझसे मेरे पापा को भी छीन लिया।
मैं तुम दोनों को चोट नहीं पहुँचाना चाहती थी।
नहीं, पर तुम्हें उसकी कोई परवाह भी नहीं थी।
और जबसे पता चला है कि वह ज़िंदा हैं, तबसे हमें मारने की कोशिश कर रही हो।
डेविड मेरे पीछे आया।
उसने कैडिस से जंग छेड़ी। मैं और क्या करती?
ज़ाहिर है बस बिज़नेस की बात है।
मेरी जगह तुम होती तो क्या करती और कितनी तेज़ी से करती?
-तब ऑलिवर ने क्या किया? -क्या?
जब उसके कुत्ते को ज़हर की इंजेक्शन दिया गया।
हमने उससे कहा था कि बैरन एक आश्रम में रहने चला गया।
तुमने बात दबा दी।
तुमने उसे सच कब बताया?
कुछ राज़ मैं कभी नहीं बताती।
फ़ोन उठा लो।
यह ज़्यादा ज़रूरी है।
मुझे नहीं लगता।
ऑलिवर पलट गया।
वह डॉसन का गवाह बनने का समझौता कर चुका है।
वह तुम्हारे खिलाफ़ गवाही देगा,
तुम जेल जाओगी,
और कैडिस हमेशा के लिए बिखर जाएगा।
पापा!
मेरी राजकुमारी!
तुम्हें लगी क्या?
ठीक हूँ मैं।
और रिबैका? वह ठीक है?
बाद में बताता हूँ।
शुक्र है तुम वापस तो आ गए।
तुम्हारे पापा से कुछ बात करनी है मुझे।
पिताजी,
आपकी मदद चाहिए।
कुछ बंदे,
उपकरण,
गाड़ियाँ,
जो भी आप दे पाएँ।
पता है मदद नहीं करना चाहते।
मैं आप सब की ज़िंदगी से गायब हो गया तो आपको राहत मिलेगी।
लेकिन रिबैका अगवा हो गई है।
वह मेरी बेटी है।
सुनिए।
जो माँगा है, वो लेकर ही जाऊँगा।
मैं तुम्हारी मदद करूँगा।
पर इस बार,
तुम्हें भी कुछ करना होगा मेरे लिए।
पापा।
डेविड आपके लिए काम नहीं करना चाहता, आप जानते हो।
क्या डेविड मुझे मना करने की हालत में है?
तुमने मेरे काम में कभी दिलचस्पी नहीं दिखाई।
पर यह मुश्किल तो है।
इतनी सारी ज़िम्मेदारियाँ, सिरदर्द भी तो बहुत है।
जी।
अगर तुम मेरा एक काम करोगे,
तो मदद करूँगा।
ओहो, ये क्या कर रहे हैं आप?
काम क्या करना होगा?
पापा के एहसान तले मत दबो।
और कोई चारा है?
मुझे मंज़ूर है।
शाबाश।
बोलो तुम्हें क्या चाहिए?
डेविड ने ऑलिवर को मेरे खिलाफ़ कर दिया?
यह हम दोनों ने मिलकर किया है।
आइडिया उनका था,
पर मुझे पता था कि उसे फँसाने के लिए क्या करना होगा।
तो, तुमने मेरा परिवार तबाह किया है?
बुरा लगता है न?
मैं उसे जैसी ट्रेनिंग दी है, हो सकता है कि वह डॉसन के साथ खेल खेल रहा हो।
तुमने...
तुमने उसे ट्रेनिंग नहीं दी।
तुमने उसे बर्बाद किया है।
ऑलिवर मुझे बचाने के लिए कुछ भी कर सकता है।
कैडिस को बचाने के लिए।
ऑलिवर को कैडिस की कोई परवाह नहीं है।
वह बस तुम्हारे करीब आने के लिए इसमें शामिल हुआ था।
मुझे लगता है उसे कैडिस से नफ़रत है।
तुम उससे ज़्यादा कैडिस से प्यार करती हो।
रिबैका, तुम नहीं जानती तुम क्या बोल रही हो।
कैडिस बस एक चीज़ है।
मैं ऑलिवर से प्यार करती हूँ।
मैंने आज तक जो भी किया है, उसके लिए किया है।
कैडिस उसी के लिए है।
मुझे पता है वह नर्मदिल है।
यह दुनिया उसके जैसे लोगों के लिए नहीं बनी।
पर मैंने सोचा, "इससे फ़र्क नहीं पड़ता,
मैं उसे वैसी दुनिया दे सकती हूँ।"
हमने उसकी पोर्शे उड़ा दी, और उसे लगता है कि वह तुमने किया है।
इसलिए वह डॉसन के पास गया।
उसे लगता है कि उसकी माँ ने उसे मारने की कोशिश की।
उठो।
तुमने उसे खो दिया, जूनो।
शायद समय आ गया है कि अपने खाक होती सल्तनत को संभालो।
अब उससे कोई फ़र्क नहीं पड़ता।
तुम यहाँ हो न।
मुझे कुछ जानना है, डेविड।
रिबैका का अपहरण हुआ है, या...
या वह खुद उनके साथ गई है?
उसे बचाने के लिए अपनी जान जोखिम में डालने से पहले,
तुम्हें यकीन होना चाहिए कि वह तुम्हारे साथ आएगी।
उसका अपहरण हुआ है।
उसका अपहरण हो गया क्योंकि मैं उसकी हिफ़ाज़त नहीं कर सका।
मुझे उसे फिर बचाना होगा।
वाह। क्या मेहमाननवाज़ी है।
पता है न मेरे पापा मुझे लेने ज़रूर आएँगे।
क्या तुम यही चाहती हो?
कि तुम्हारे पापा तुम्हें बचाएँ?
मैं बस घर जाना चाहती हूँ।
वह कहाँ है?
डेविड, उसकी नई बीवी और उसकी नई बेटी के साथ?
डेविड तुम्हारा पिता हो सकता है,
पर मैं तुम्हारा परिवार हूँ।
मैंने हमेशा से तुम्हें अपनी बेटी ही समझा है।
क्या उसके लिए मुझे तुम्हारा शुक्रगुज़ार होना चाहिए?
तुम्हारे कारण ही मैंने अपने पापा को खोया था।
अच्छा? मैंने उसे धोखा दिया, हाँ, यह बात मैं कबूल करती हूँ।
पर उसने खुद अपनी मौत का नाटक किया
और फिर नौ साल तक गायब रहा।
वह इतना काबिल बंदा है, तुम्हें साथ ले जा सकता था।
वह मेरी हिफ़ाज़त कर रहे थे।
हाँ, या वह अपनी नई बेटी की हिफ़ाज़त कर रहा था?
वह मेरे लिए वापस आए।
उन्होंने मुझे तुमसे दूर करने के लिए सब कुछ दाँव पर लगा दिया।
क्योंकि वह तुम्हें सुधारना चाहता था।
मेरी बात सुनो, रिबैका। तुममें कोई खामी नहीं है।
बेशक है।
मेरी खामियाँ ही मुझे तुम्हारे लिए फ़ायदेमंद बनाती हैं।
तुममें कोई खामी नहीं है। तुम बेमिसाल हो।
और अगर उसे वह दिखाई नहीं देता, तो वह तुमसे प्यार नहीं करता है।
उसके मन में तुम अब भी पहले वाली वही बेवकूफ़ नन्ही बच्ची हो।
तुम मुझसे प्यार करती हो?
हाँ।
तुम बिल्कुल वैसी हो जिसकी मुझे हमेशा से उम्मीद थी।
पर अगर मैं यह सब न कर पाती तो?
अगर तुम वह सब नहीं कर पाती,
तो तुम खुद को आईने में पहचान भी नहीं पाती।
तुम जंग परिवार का कलंक बन सकती हो,
या मेरे साथ आ सकती हो।
एक जेट इंतज़ार कर रहा है।
हम उसमें बैठेंगे। ऐसी जगह जाएँगे जहाँ डॉसन हमें छू न पाए।
फिर तैयारी करेंगे। नई शुरुआत करेंगे।
साथ में।
अगर मैं मना कर दूँ तो?
उम्मीद है कि तुम मना नहीं करोगी।
मुझे भी तुम्हारी बहुत याद आई।
जूनो।
हाँ।
एफ़बीआई वाले कैडिस आ रहे हैं।
हमें जाना होगा, तुरंत।
तुम अभी भी यहाँ हो।
मेरा काम अभी पूरा नहीं हुआ है।
तुम्हारी बेटी को अगवा करने वाले...
कौन हैं, जानते हो?
हाँ।
बल्कि वे कहाँ जा रहे हैं, ये भी पता है।
इन्चॉन में उसके प्राइवेट जेट के पास।
तो सब को खत्म करो।
और मेरी बेटी से ज़्यादा इंतज़ार मत कराना।
मैं भी यही सोच रहा था।
मेरा नाम डेविड जंग है।
कुछ बदमाशों ने मेरी बेटी को अगवा किया है,
मुझे उसे वापस लाना है।
आपकी मदद चाहिए।
बड़ा अच्छा चाकू है।
उसने मेरे लिए इसे धारदार रखने को कहा?
तुम्हें कभी उनके सपने आते हैं?
किसके?
नहीं।
मुझे सपने नहीं आते।
एफ़बीआई वाले आ गए।
सेनेटर डॉसन हमारे दफ़्तर पहुँच गए हैं।
हर फ़ाइल ले लो।
हर हार्ड ड्राइव और सेल फ़ोन ले लो।
कागज़ के टुकड़ों पर लिखा हर नोट।
सब ले लो।
हाँ।
मैं उन्हें खबर कर दूँगा।
ऑलिवर को आज सुरक्षा हिरासत में ले रहे हैं।
काफ़िला आ रहा है।
-तीन मिनट में तुम तक पहुँच जाएगा। -ठीक है।
ऑलिवर के लिए मुझे अफ़सोस है।
नहीं, तुम्हें अफ़सोस नहीं है।
अगर मैं एक सवाल पूछूँ, तो मुझे सच-सच बताओगी?
क्या मेरे पापा से बदला लेने के लिए मुझे साथ ले जा रही हो?
मैं ऑलिवर को खो चुकी हूँ।
अब तुम्हें नहीं खोने वाली।
वहाँ क्या समस्या है?
ट्रैफ़िक लाइट काम नहीं कर रहे। क्या करें?
आप क्या करना चाहती हैं?
हम रुकेंगे नहीं। समझे?
हमें रास्ता बदलना होगा।
दाईं तरफ़ एक गली है इसी तरफ़ जाती है। मेरे पीछे आओ।
दूसरी वाली सड़क पर जा रहे हैं।
टीम एक, जाओ।
सड़क बंद करो।
तुम मेरे पापा से प्यार करती थी न?
फिर क्या हो गया?
डेविड... कुछ ज़्यादा ही भोला है।
उसे लगता है सब अच्छे के लिए होता है, कि सब लोग भले होते हैं।
कुछ लोगों को सच के साथ जीना पड़ता है।
तैयार रहना।
ठीक है।
बोलो, शिन।
हमारे आदमी अपनी जगह पर तैनात हैं। हम एकदम तैयार हैं।
धावा बोल दो।
हम घिर गए हैं।
यह डेविड का काम है।
पीछे चलो! पीछे चलो!
चलो! चलो!
हमें यहाँ से निकलो।
वे निकल गए! मैं उन्हें रोकने की कोशिश करता हूँ।
पीछे, पीछे जाओ!
कोई ऑर्डर है?
पूरा ज़ोर लगा दो।
हे भगवान।
हिलना मत!
किस्सा खत्म, कमीने।
छोड़!
तुम ठीक हो?
हाँ।
गन कहाँ है?
मर गया।
तुम्हारा खेल खत्म, जूनो।
कैडिस का खेल खत्म।
कैडिस खत्म हो सकता है।
उसका नाम खत्म हुआ है।
पर वह बस एक नाम है।
मेरे पास और भी है।
तुमने मेरे परिवार पर नज़र डाली।
और तुमने मेरे परिवार पर।
हम अब भी समझौता कर सकते हैं।
सोचो हम मिलकर कितनी कमाल की चीज़ें कर सकते हैं।
तुम, मैं, रिबैका,
हमें कोई नहीं रोक पाएगा।
मेरा परिवार!
तुम मुझे ऐसे नहीं मार सकते।
तुम पुलिस के साथ कोई जोखिम भी मोल नहीं लोगे।
-रिबैका, मेरे पीछे आओ। -नहीं।
चलो।
इसे मत मारिए।
अगर हमने इसे जाने दिया, तो यह फिर से तैयारी करके हमारे पीछे आएगी।
हम कभी महफ़ूज़ नहीं रहेंगे।
यह मेरा एक हिस्सा है, पापा।
मुझे पता है यह अजीब लग रहा होगा...
पर यह मेरा एक हिस्सा है।
मैं चाहती हूँ यह ज़िंदा रहे।
-प्लीज़। -यह तुम्हें जाने नहीं देगी।
शायद।
पर मैं इसके जैसी नहीं हूँ।
न ही आप हैं।
पापा, प्लीज़।
प्लीज़ ऐसा मत कीजिए।
ऑफ़र अब भी वही है।
और मेरा जवाब भी।
फिर मिलेंगे, डेविड।
मुझे पीछे आने पर मजबूर मत करना, जूनो।
अरे...
यह गाना अच्छा है।
उसने तुमसे क्या कहा?
जूनो ने।
जब उसने तुम्हें कैद कर रखा था।
आप यह मानते रहिए कि "पापा ने दुनिया को बचा लिया,"
पर मैं किसी की कैद में नहीं थी।
हमें पेशेवरों की तरह मिशन के हर पहलू पर बात करनी होगी।
मैं आपके लिए काम नहीं करती।
उसके लिए करती हो?
मुझे बताने की ज़रूरत नहीं है।
सच में।
जूनो ने मुझसे कुछ नहीं कहा।
मैं कुछ घंटों के लिए हवालात में बंद थी।
उसने मुझे एक मेज़ से हथकड़ी से बाँध रखा था।
फिर मुझे उस गाड़ी में बिठा दिया।
हथकड़ी के बिना।
वहाँ से निकालने का शुक्रिया।
देर आए दुरुस्त आए।
सेनेटर डॉसन जीत का जश्न मना रहे हैं।
यह खबर सीएनएन की सुर्खियों में है।
"निजी जासूसी कंपनी कैडिस पर हत्याओं के लिए जाँच।"
वह इस जीत के ज़ोर पर व्हाइट हाउस तक पहुँचने की कोशिश करेगा।
टैंजियर्स पहुँचने से पहले हमें एक रणनीति बनानी होगी।
कैडिस को खत्म होने दो।
मैं कुछ नया बनाऊँगी,
किसी बेहतर जगह पर जहाँ मुझे अमेरिकी कानून मानने का नाटक न करना पड़े।
ऑलिवर
ऑलिवर?
माँ?
यह कॉल रिकॉर्ड हो रही है।
मुझे पता है।
-मुझे पूछना है कि क्या... -वह मैंने नहीं किया।
डेविड ने हमें धोखा दिया है।
मैं तुम्हें कभी चोट नहीं पहुँचा सकती।
माँ, मुझे माफ़ कर दीजिए।
हे भगवान, मुझे माफ़ कर दीजिए। मुझे नहीं पता मैं क्या कर रहा हूँ।
पता नहीं क्या कहूँ। मैं...
मुझे बैरन के बारे में अफ़सोस है।
क्या?
माफ़ी चाहती हूँ कि मैं तुम्हारे लिए सही माँ नहीं बन पाई,
तुम्हें जो चाहिए था, वह नहीं बन पाई।
बिल्कुल भी नहीं।
पर फिर भी तुम मेरे बेटे हो।
आपने "बैरन" कहा न?
मुझे पता है कि मैं तुम्हारे साथ सख्ती बरतती हूँ, पर...
वह इसलिए कि तुम मेरे हो।
क्योंकि मैं तुमसे प्यार करती हूँ।
शायद तुम्हें मुझ पर यकीन नहीं है,
और मैं इसी के लायक हूँ। मेरे लिए तुम्हारी नफ़रत जायज़ है।
पर तुम्हें यह पता होना चाहिए।
माँ, मैं सुन नहीं पा रहा।
चाहे तुम मुझे हज़ारों बार धोखा दे दो...
हैलो? माँ, मैं यहाँ हूँ।
पर मैं तब भी तुम्हारी माँ ही रहूँगी।
हैलो?
ऑलिवर।
पता है, मैंने कॉलेज के बारे में सोचा है।
जब मैं कैडिस में ट्रेनिंग ले रही थी, मैं शहर के बच्चों को कॉलेज जाते देखती थी,
और मैं सोचा करती, "हे भगवान, इन बेवकूफों को देखो।
ये नादान बच्चे होमवर्क के बाद अपने माता-पिता को फ़ोन करते हैं।"
शायद मुझे उनसे जलन होती थी।
अभी देर नहीं हुई है।
-वह मेरे लिए नहीं है। -सुनो।
तुम समझदार हो। काबिल हो। तुम बस 23 साल की हो।
तुम बहुत कुछ कर सकती हो।
शायद मुझे प्रेसिडेंट का चुनाव नहीं लड़ना चाहिए।
मैं तुम्हें वोट दूँगा।
मैं अमेरिका वापस जाना चाहता हूँ।
हम एलए जा सकते हैं।
क्या आप किसी सेलेब्रिटी को जानती हो?
नहीं।
क्या आप किसी वीगन को जानती हो?
हाँ। मेरे घर के पास बहुत से लोग वीगन हैं।
क्या वीगन बहुत दुबले-पतले होते हैं?
क्या?
-मुझे ऐसा नहीं लगता। -तुमने यह सब कहाँ सुना?
-यहाँ आओ। -हाँ।
तुम कितने सवाल पूछती हो।
हाँ, यह सब जानना चाहती है।
मैं भी पूछती।
आपको टाको पसंद हैं?
मुझे टाको बहुत पसंद हैं, हाँ।
इसने टाको के बारे में बहुत सुना है।
कोरिया में सब कुछ है, पर अच्छा मेक्सिकी खाना मिलना मुश्किल है।
पापा कहते हैं कि वे हमेशा मीठे होते है।
मैं सच में यही कहता हूँ। पर तुम्हें यह कैसे पता चला?
मुझे नींद आ रही है।
तुम खुश हो।
मैंने इसके लिए बहुत इंतज़ार किया है।
मैं तुमसे प्यार करता हूँ।
हाँ, ठीक है।
चलें?
पहले ज़रा बाथरूम होकर आ जाऊँ।
मैं भी।
ज़्यादा देर मत करना।
मिनी।
तुम्हें अमेरिका जाना है?
हवाई जाएँगे।
हवाई।
अच्छा आइडिया है।
मैं अभी आता हूँ, ठीक है?
यहाँ। यहाँ लेट जाओ। आराम से।
ऑन्जू?
जानू, तुम ठीक हो न?
रिबैका?
हे भगवान!
ऑन्जू।
तुम होश में हो न? सुन रही हो?
मुझे देखने दो। मुझे देखने दो।
धत्। धत्!
मैं तुम्हारे साथ हूँ।
मैं यहाँ हूँ। बस साँस लेती रहो, ठीक है? साँस लेती रहो।
साँस लो।
मेरे साथ ही रहना।
यह किसने किया?
क्या यह रिबैका ने किया?
रिबैका!
संवाद अनुवादक शीला सिजिन मैथ्यूज़
रचनात्मक पर्यवेक्षक अशोक बक्षी ज़